Veľký Príslop

Veľký Príslop (, Kysucké Beskydy – Veľká Rača. Letná turistická mapa. 1 : 50 000. Harmanec: VKÚ, a. s.) je vrch v Kysuckých Beskydách. Leží nad Oščadnicou, približne  východne od Čadce a prechádza ním štátna hranica s Poľskom.

 Poloha 
Nachádza sa v strednej časti pohoria, v geomorfologickom podcelku Rača. Vrch leží na slovensko-poľskej hranici, na pomedzí Žilinského kraja a Sliezskeho vojvodstva. Zasahuje na územie okresu Čadca a Powiatu żywieckeho a katastrálne územie obce Oščadnica a Rajcza. Najbližšími sídlami sú severovýchodne ležiaca Rycerka Górna, západným smerom Lalíky, osada Oščadnice. Vrch patrí do Chránenej krajinnej oblasti Kysuce.

 Opis 
Veľký Príslop je súčasťou hlavného hrebeňa, ktorý vedie z Veľkej Rače severným smerom do sedla Príslop. Hrebeňom vedie rozvodie Čierneho a Baltského mora. Južným smerom susedí sedlom oddelený Uplaz (), dominantná Veľká Rača (), no i Bugaj (), západným Rovný vrch () a Dedovka (), severným Malý Príslop () a Magura () a východným Bendoszka Wielka (). Východne sa zvažujúce časti hrebeňa odvodňuje potok Rycerka v povodí rieky Sola, voda zo západných svahov je odvádzaná potokom Oščadnica do Kysuce. Vrchol traverzuje východným úbočím značená hrebeňovka.

 Výhľady 
Vrchol Veľkého Príslopu pokrýva nesúvislý lesný porast, ktorý umožňuje obmedzený rozhľad. Z odlesnených častí možno vidieť okolité vrchy Kysuckých Beskýd, no tiež Javorníky, Moravsko-sliezske, Žywiecke, Sliezske a Oravské Beskydy a Malú Fatru.

 Prístup 
Na vrchol nevedie značený chodník a ten je prístupný odbočením z hrebeňovky, ktorá v tejto časti vedie východným svahom.

 po  červenej značke po hrebeni:
 od juhu z Veľkej Rače cez Uplaz
 od severu zo Skalitého cez Kykulu
 po  zelenej značke:
 od západu z Oščadnice, vyšný koniec cez Veľkú Raču
 od juhu zo  Starej Bystrice cez Veľkú Raču
 od severozápadu z Oščadnice, Švancarovci cez Kykulu

 Referencie 

 Pozri aj 
 Rača (geomorfologický podcelok)
 Zoznam vrcholov v Kysuckých Beskydách

 Externé odkazy 
 Poloha na turistickej mape

Kategória:Tisícovky na Slovensku
Kategória:Vrchy v Kysuckých Beskydách
Kategória:Vrchy v Poľsku
Kategória:Tisícovky v Poľsku
Kategória:Vrchy v okrese Čadca
Kategória:Oščadnica (okres Čadca)
Kategória:Vrchy v Żywieckych Beskydách
Kategória:Vrchy v Sliezskom vojvodstve